KINNITATUD

hooldustöötaja kutsete kutsekomisjoni

31.05.2017 otsusega nr 8

**HINDAMISSTANDARD KUTSE HOOLDUSTÖÖTAJA, TASE 3 TÖÖMAAILMA TAOTLEJALE**

**Kutsestandardi nimetus:** Hooldustöötaja, tase 3

**EKR tase:** 3

Sisukord:

1. Üldine informatsioon
2. Hindamise korraldus
3. Hindamine
4. Hindamisjuhend hindajale
5. Vormid taotlejale, hindajale

**1. Üldine informatsioon**

Hooldustöötaja kutse või osakutse taotlemisel hinnatakse taotleja kutsekompetentsust.

Hindamist teostab hindamiskomisjon. Hindamine viiakse läbi kahes etapis, mis võivad toimuda erinevatel aegadel.

Varasema õpingute ja töökogemuse arvestamise taotlemisel iga taotlust individuaalselt, vajadusel viiakse läbi lisahindamine.

Enne kompetentside hindamist kontrollib kutse andja esitatud dokumentide vastavust taotletava taseme nõuetele ning kutse andmise korras seatud eeltingimustele. Puuduste ilmnemisel teavitatakse taotlejat vastavalt dokumentide menetlemise korras sätestatule ning antakse tähtaeg puuduste kõrvaldamiseks.

Nõuetekohaselt täidetud eeltingimustele vastavad dokumendid ja eneseanalüüs registreeritakse ning edastatakse hindamiskomisjonile.

Hindamise toimumise aeg ja koht teatatakse taotlejale kirjalikult peale taotluse esitamise tähtaja lõppu.

**2. Hindamise korraldus**

Kutseeksami läbiviimise korraldamine:

Kutse andjaks on ESTA, kelle volitatud kutsekomisjoni asjaajaja korraldab kutseeksami läbiviimise.

Hindamiskomisjoni moodustamine:

Kutse andjaks on ESTA, kutsekomisjon kinnitab 3-liikmelise hindamiskomisjoni.

Hindamine viiakse läbi kahes etapis:

Hindamise **esimene etapp – eneseanalüüs.** Hindamiskomisjoni liikmed analüüsivad taotleja poolt esitatud eneseanalüüsi, mis annab ülevaate taotleja tegevusest hooldustöötajana.

**Hindaja kasutab hindamiseks taotleja poolt esitatud eneseanalüüsi vormi (vt vorm V1).**

Eneseanalüüsi sisu ja vormistamine:

1. analüüs tööülesannetest hooldustöötajana (seos kutsestandardis toodud kompetentsusnõuetega);
2. töökogemusest iseseisvalt omandatud oskuste analüüs ja seos kutsestandardis toodud kompetentsusnõuetega;
3. eneseanalüüs vormistatakse järgmiselt:

a. Lehekülgede arv kuni 6 alates punktist „Andmed tööülesannete kohta“

b. Kiri: font – Times New Roman, suurus 12,

c. Reavahe: single.

1. eneseanalüüs esitatakse ettenähtud ajaks koos muude dokumentidega kutsekomisjonile etteantud vormis (vt vorm V1).

Eneseanalüüsiga hinnatakse järgmisi kompetentse:

B.2.1 Abistamine elamistoimingutes ja hooldustegevuste läbiviimine

B.2.2 Majapidamistööde korraldamine

B.2.3 Esmaabi andmine

B.2.4 Hooldustöötaja, tase 3 kutset läbiv kompetents.

**Hindamise teine etapp –vestlus.**

Vestluse eesmärgiks on välja selgitada taotleja tööks vajalike isiksuseomaduste avaldumine, milleks on empaatia- ja vastutusvõime, kohusetunne, hoolivus, usaldusväärsus ja ausus. Hinnatakse hooldustöötaja suhtlemisoskust, kõlbelist hoiakut, väärtuste järgimist, pingetaluvust ja tolerantsust.

Vestluse viib läbi hindamiskomisjoni esimees või hindamiskomisjoni liige, kõikidel hindamiskomisjoni liikmetel on õigus esitada taotlejale küsimusi. Hindamise keeleks on eesti keel. Hindamise keel märgitakse ära hindamisprotokollis. Vestlus kestab kuni 60 minutit.

Hindamise teises etapis hinnatakse järgmisi kompetentse:

* Läbiv kompetents (rakendab võrdsuse ja mitmekülgsuse põhimõtteid; austab abivajajaid, nende elukogemust, valikuid ja eelistusi; järgib väärtusi, millel põhineb kvaliteetne hooldus: väärikus, austus, privaatsus ja konfidentsiaalsus; töötab vastavalt eetilistele põhimõtetele; vastutab oma tegude, tööalastest kokkulepetest kinnipidamise ja oma järjepideva arengu eest; märkab olukordi, kus ei piisa tema teadmistest, oskustest ja pädevusest ning vajadusel kutsub abi; järgib valdkonnaga seotud õigusakte; järgib töötervishoiu ja tööohutuse reegleid ning ohutustehnika nõudeid; kasutab hooldustoimingute sooritamisel ergonoomilisi võtteid; püstitab selged eesmärgid; valib vahendid ja ressursid ülesannete täitmiseks; kasutab aega tõhusalt; peab kinni tähtaegadest ja ajakavast; kasutab enda ja teiste ressursse asjakohaselt ja säästlikult, tegutseb tema käsutuses olevatele vahenditele ja keskkonnale vastavalt; tegeleb abivajaja probleemidega, järgides hoolekandetöö õiguslikke aluseid; hindab abivajaja sotsiaalset võrgustikku ning vajadusel abistab suhtlusvõrgustikuga suhtlemisel; arvestab abivajaja tervislikku seisundit ja toimetulekut suhtes füüsilise, psüühilise ja sotsiaalse keskkonnaga, järgides etteantud juhiseid; arvestab abivajaduse ulatust ja muutusi lähtuvalt abivajaja seisundist, erivajadusest, taustast ja harjumustest; korraldab ja võimalusel kohandab vastavalt abivajaja seisundile ja vajadustele turvalise keskkonna, arvestades etteantud juhiseid; abistab ja toetab abivajajat igapäevaelu korraldamisel ja tema vajaduste rahuldamisel, lähtudes abivajaja seisundist ja etteantud juhistest, säästes ennast ja keskkonda; märkab abivahendi kasutamise vajadust lähtuvalt toimetulekuvõime langusest, abistab abivahendi hankimisel ja juhendab abivajajat selle kasutamisel vastavalt juhistele; valib suhtlemisviisi vastavalt sihtgrupile; kasutab sobivaid suhtlemisvorme ja -viise, et saavutada usalduslik suhe abivajaja, tema perekonna, hooldajate ja teistega.)

**3. Hindamine**

Kutse taotleja tõendab oma kompetentse koostatud **eneseanalüüsi**  ja **vestluse** teel , lähtudes kutsestandardi nõuetest. Hindamiskomisjon hindab taotleja kompetentside vastavust taotletava kutse taseme hindamiskriteeriumidele. Kutse saamiseks on vajalik mõlema hindamisetapi läbimine positiivse tulemusega.

Hindamismeetodid:

* taotleja koostab etteantud nõuetele vastava kirjaliku kompetentsipõhise **eneseanalüüsi**;
* taotleja tõendab kompetentse **vestlusel**, vastates suuliselt hindajate küsimustele.

Koostatakse hindamise protokoll. Protokolli koostamise aluseks on hindamis- ja koondhinnangu lehed (hindamiskomisjoni soovi korral vorm H1). Protokollile kirjutavad alla kõik hindamiskomisjoni liikmed. Hindamiskomisjoni protokoll on aluseks kutsekomisjonile lõpliku otsuse langetamisel taotlejale kutse andmise/mitteandmise kohta.

Hindamislehti ja koondhinnangut ei tutvustata taotlejale ega teistele isikutele.

**4. Hindamisjuhend hindajale**

Enne hindamist tutvuge:

* hooldustöötaja, tase 3 kutsestandardiga,
* kompetentsipõhise hindamise mõistete ja põhimõtetega,
* kutse andmise korraga,
* taotlejate dokumentide ja eneseanalüüsiga,
* hindamise üldise informatsiooniga,
* hindamiskriteeriumidega,
* hindamismeetoditega,
* hindamise korraldusega,
* hindamisel kasutatavate vormidega.

Hindamise ajal:

• jälgige taotlejat hindamisprotsessis personaalselt,

• täitke taotleja kohta individuaalne hindamisvorm,

• esitage vajadusel küsimusi hindamiskriteeriumide täitmise osas,

• hinnake kutse taotlejat kõikide hindamiskriteeriumide järgi.

Hindamise järel:

• vormistage hindamistulemus.

**KOONDHINNANGU LEHT (vorm H1)**

|  |  |  |  |  |  |
| --- | --- | --- | --- | --- | --- |
| **Taotleja nimi** | **Taotletava kutse tase** | **Eneseanalüüs** | **vVstlus** | **Koondhinnang** | **Märkused** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |

**Hindamisprotokolli lisa**

|  |  |  |  |  |
| --- | --- | --- | --- | --- |
| **Kutse taotleja** | **Taotletava kutse tase** | **Hindamise läbiviimise keel** | **Hindamise tulemus** | **Hindamiskomisjoni ettepanek** |
| 1. |  |  | Kompetentsid tõendatud. /Tõendamata kompetents(id) *(nimetada)...* | Anda/Mitte anda taotlejale kutse hooldustöötaja, tase ... |
| 2. |  |  |  |  |
| 3. |  |  |  |  |
| 4. |  |  |  |  |
|  |  |  |  |  |
|  |  |  |  |  |
|  |  |  |  |  |

Hindamiskomisjoni esimees: .............................................................................

(nimi ja allkiri)

Kuupäev: ..................................................

**5.** **Vormid taotlejale, hindajale.**

**ENESEANALÜÜS PRAKTILISE TÖÖKOGEMUSE KOHTA (vorm V1)**

**Hooldustöötaja, tase 3**

**Taotleja nimi:............................................**

**Hindamise esimene etapp – eneseanalüüs.**

Hindajad tutvuvad taotleja poolt paberkandjal esitatud eneseanalüüsiga, mis annab ülevaate taotleja tegevusest hooldustöötajana.

**ENESEANALÜÜS**

**Eneseanalüüsi koostamise juhend**

Eneseanalüüs näitab kutse taotleja kompetentsust, oskust seostada igapäevatööd teadmiste, oskuste ja hoiakute/teoreetiliste ning kogemuslike teadmistega.

Kutse taotlejal tuleb kirjeldada, analüüsida ja põhjendada oma praktikat tööosade kaupa. Oma töö erinevate tahkude väljatoomiseks on tööosade juures küsimused tegevusnäitajate kohta.

**Tööosade valdamist tõendage mõne iseloomuliku näitega. Kirjeldage õnnestumisi ja selgitage, mis sellele kaasa aitas. Analüüsige ebaõnnestumisi ning selleni viinud asjaolusid.**

Iga tööosa puhul selgitage, millistele teadmistele, oskustele ja väärtushoiakutele toetudes just niimoodi toimite, milliseid meetodeid kasutate.

Kui mõni tööosa ei kuulu igapäevasesse praktikasse, siis selgitage, milliseid teadmisi ja oskusi kasutaksite, kui peaksite seda tööd tegema hakkama, kirjeldage ja analüüsige vastavat praktikat oma töökohas või mõnes teises asutuses.

Vältige võõra teksti kasutamist ja tegevusnäitajate kopeerimist.

|  |  |  |
| --- | --- | --- |
| **TÖÖOSAD** | **ENESEANALÜÜS** | **HINNANG****Täidab hindaja** |
| **JAH** | **EI** |
| **Kompetents ABISTAMINE ELAMISTOIMINGUTES JA HOOLDUSTEGEVUSTE LÄBIVIIMINE** |  |  |
| 1. | Kuidas planeerite ja teete hooldustegevusi? |  |  |  |
| 2. | Kuidas teavitate tervislikust toitumisest ning jälgite toidukõlblikkust ja toiduhügieeni? |  |  |  |
| 3. | Kuidas jälgite abivajaja toitumist? |  |  |  |
| 4. | Kuidas hindate abivajaja riiete otstarbekust ja mugavust? |  |  |  |
| 5. | Kuidas juhendate ja abistate ning vajadusel teete hügieeni-ja ilutoiminguid? |  |  |  |
| 6. | Kuidas juhendate ja toetate abivajaja seksuaalkäitumist? |  |  |  |
| 7. | Kuidas viite läbi hooldustoiminguid? |  |  |  |
| 8. | Kuidas hangite ravimeid? |  |  |  |
| 9. | Kuidas abistate õendustoimingute läbiviimisel? |  |  |  |
| 10. | Kuidas toetate ja juhendate lähedasi surija hooldusel ja hooldate surijat. |  |  |  |
| **Kompetents MAJAPIDAMISTÖÖDE KORRALDAMINE** |
| 1. | Kuidas osutate pesu- ja puhastusteenuseid? |  |  |  |
| 2. | Kuidas korraldate majapidamises vajalikke töid? |  |  |  |
| **Kompetents ESMAABI ANDMINE** |
| 1. | Kuidas määrate tervislikku seisundit? |  |  |  |
| 2. | Kuidas annate esmaabi haigushoogude, õnnetusjuhtumite ja traumade korral? |  |  |  |
| 3. | Kuidas käitute elustamisvajaduse korral? |  |  |  |
| **Läbiv kompetents** |
| 1. | Kirjeldage, kuidas suhtlete muukeelse abivajajaga? |  |  |  |
| 2. | Kirjeldage, millistel juhtudel kasutate oma töös arvutit ja internetti? |  |  |  |
| 3. | Kirjeldage, millistele eetilistele põhimõtetele toetute oma töös? |  |  |  |
| 4. | Kirjeldage, milline on töös teie vastutuse määr ja millal kutsute abi? |  |  |  |
| 5. | Kirjeldage, millised valdkonnaga seotud õigusaktid mõjutavad Teie tööd? |  |  |  |
| 6. | Milliseid isikukaitsevahendeid ja kuidas kasutate oma töös? Milliseid ohutusreegleid järgite oma töös? |  |  |  |
| 7. | Kirjeldage, kuidas kasutate ergonoomilisi võtteid ja abivahendeid oma töös? |  |  |  |
| 8. | Milliste põhimõtete alusel planeerite oma tööpäeva? |  |  |  |
| 9. | Kirjeldage abivajaja probleemidega tegelemist ja abistamist suhtlemisel? |  |  |  |
| 10. | Kirjeldage suhtlemisviise ja vorme, et saavutada usalduslik suhte abivajajatega ja nende lähedastega? |  |  |  |

**Taotleja allkiri.......................................................**

**Eneseanalüüsi täitmise kuupäev..........................**

**Hindamise teine etapp – vestlus.**

Vestluse eesmärgiks on välja selgitada kutsetaotleja tööks vajalike isiksuseomaduste avaldumine, milleks on empaatia- ja vastutusvõime, hoolivus, usaldusväärsus ja ausus. Hinnatakse hooldustöötaja suhtlemisoskust, kõlbelist hoiakut, väärtuste järgimist, pingetaluvust ja tolerantsust.

Vestluse viib läbi kolme liikmeline hindamiskomisjon. Hindamine viiakse läbi eesti keeles.

**VESTLUSE HINDAMISLEHT**

**Täidab vestluse ajal hindaja.**

|  |  |  |
| --- | --- | --- |
| **Hindamiskriteerium** | **Hinnang****Jah/Ei** | **Märkused** |
| 1. | Väärtussüsteem * tahe tegeleda abivajaja probleemiga;
* rakendab võrdsuse ja mitmekülgsuse põhimõtteid; austab abivajajaid, nende elukogemust, valikuid ja eelistusi; järgib väärtusi, millel põhineb kvaliteetne hooldus: väärikus, austus, privaatsus ja konfidentsiaalsus; töötab vastavalt eetilistele põhimõtetele;
* kutse-eetika järgimine;
* religioossete- ja kultuuriliste tõekspidamiste järgimine;
* hoolekandetöö õiguslikest alustest kinnipidamine;
* inimsuhete arvestamine toimetulekul.
 |  |  |
| 2. | Suhtlemisoskused * aktiivne ja empaatiline kuulamine;
* sobiva suhtlemisviisi kasutamine;
* lugupidav suhtumine;
* positiivne enesekehtestamine;
* emotsionaalne stabiilsus.
 |  |  |
| 3. | Abivajaja toetamine * abivajaduse olemus erinevas eas, seisundis ja erivajadustega inimeste puhul;
* abivajaja seisundi arvestamine ja positiivse lahenduse leidmine hooldusprotsessis;
* abi- ja hooldusvahendite ning isikukaitsevahendite tundmine;
* abivajajale õige abivahendi hankimine ja selle kasutamise juhendamine.
 |  |  |
|  |  |  |

Hindaja:......................................................... allkiri..........................

Hindaja :........................................................ allkiri..........................

Hindaja:.......................................................... allkiri..........................